Bilaterálny karcinóm vaječníkov
**Rakovina vaječníkov** je všeobecný výraz pre zhubné nádorové ochorenie vaječníkov. Výsledkom sú abnormálne bunky, ktoré majú schopnosť napadnúť alebo sa rozšíriť do iných častí tela.  Keď sa tento proces začína, nemusia byť prítomné žiadne alebo len nejasné príznaky. Tie sa stávajú výraznejšími v dôsledku progresu rakoviny. Patrí medzi ne nafukovanie, bolesť v oblasti panvy, opuch brucha a strata chuti do jedla. Medzi časté oblasti a orgány tela, do ktorých sa rakovina môže rozšíriť, patrí pobrušnica, lymfatické uzliny, pľúca a pečeň.

Riziko vzniku rakoviny vaječníkov sa zvyšuje u žien, ktoré počas celého života ovulovali viac. Patria sem tie, ktoré nikdy nemali deti, ktoré začínajú ovuláciu v mladšom veku alebo dosahujú menopauzu v staršom veku. Medzi ďalšie rizikové faktory patrí hormonálna liečba po menopauze, liečba neplodnosti a obezita. Faktory, ktoré znižujú riziko, zahŕňajú hormonálnu antikoncepciu, podviazanie vajíčkovodu a dojčenie. Približne 10% prípadov súvisí s dedičným genetickým rizikom. Ženy s mutáciami v génoch BRCA1 alebo BRCA2 majú 50% pravdepodobnosť vzniku ochorenia. Najčastejším typom rakoviny vaječníkov, ktorý zahŕňa viac ako 95% prípadov, je karcinóm vaječníkov. Existuje päť hlavných subtypov karcinómu vaječníkov, z ktorých najčastejší je karcinóm serózneho epitelu. Predpokladá sa, že tieto nádory sa začínajú tvoriť v bunkách, ktoré pokrývajú vaječníky, avšak niektoré z nich sa môžu tvoriť aj vo vajíčkovodoch. Menej časté typy rakoviny vaječníkov zahŕňajú nádory zárodočných buniek a stromálne nádory pohlavného systému. Diagnóza rakoviny vaječníkov sa potvrdí prostredníctvom biopsie tkaniva, ktoré sa zvyčajne odoberie počas operácie..

  

Screening sa neodporúča ženám, ktoré nemajú zvýšené riziko vzniku rakoviny vaječníkov, pretože screeningy u týchto žien nepotvrdzujú zníženie počtu úmrtí a vysoká miera falošne pozitívnych testov môže viesť k nepotrebnej operácii, ktorá je sprevádzaná vlastnými rizikami. Osobám s vysokým rizikom môžu byť vaječníky odstránené ako preventívne opatrenie. Ak sa odstránia vaječníky a liečba začne v počiatočnom štádiu, rakovina vaječníkov môže byť liečiteľná. Liečba zvyčajne zahŕňa niektoré kombinácie chirurgických zásahov, rádioterapie a chemoterapie. Výsledky závisia od rozsahu ochorenia a podtypu prítomnej rakoviny. Celková miera päťročného prežívania u pacientov s rakovinou vaječníkov v USA je 45%. Výsledky sú horšie v rozvojových krajinách.

V roku 2012 bola rakovina vaječníkov prítomná u 239 000 žien. V roku 2015 bola prítomná u 1,2 milióna žien a celosvetovo bola príčinou 161 100 úmrtí. Toto je medzi ženami siedma najbežnejšia rakovina a ôsma najbežnejšia príčina úmrtia na rakovinu. Vek dožitia pacientov je 63 rokov. Úmrtie v dôsledku rakoviny vaječníkov je viac rozšírené v Severnej Amerike a Európe ako v Afrike a Ázii.

Príznaky
--------

### Príznaky v skorom štádiu ochorenia

Príznaky rakoviny vaječníkov často v počiatočných štádiách chýbajú, aj keď existujú, môžu byť nepatrné. Vo väčšine prípadov sa príznaky vyskytujú niekoľko mesiacov pred rozpoznaním a diagnostikovaním, alebo môžu byť na začiatku nesprávne diagnostikované ako stav, akým je syndróm dráždivého čreva. Skoré štádia rakoviny vaječníkov majú tendenciu byť bezbolestné. Symptómy rakoviny vaječníkov sa líšia v závislosti od podtypu rakoviny. Nádory s nízkym malígnym potenciálom (LMP), tiež známe ako hraničné nádory, nespôsobujú zvýšenie hladín CA125 (rakovinový antigén 125) a nie sú identifikovateľné ultrazvukom. Typické príznaky nádoru LMP môžu zahŕňať zväčšenie dutiny brušnej, alebo bolesť v panvovej oblasti. Obzvlášť veľkú hmotnosť dosahujú benígne, alebo hraničné nádory.  Medzi najtypickejšie príznaky rakoviny vaječníkov patrí nadúvanie, bolesť brucha alebo panvy, bolesť chrbta, nepravidelná menštruácia alebo postmenopauzálne krvácanie z vagíny, bolesť alebo krvácanie po alebo počas pohlavného styku, ťažkosti s príjmom potravy, strata chuti do jedla, únava, hnačka, porucha trávenia, pálenie záhy, zápcha, nauzea, skoré nasýtenie a možné poruchy močenia (vrátane častého močenia a naliehavého močenia).

### Príznaky u detí a adolescentov

U dospievajúcich alebo detí s nádormi vaječníkov môžu symptómy zahŕňať silnú bolesť brucha, podráždenie peritonea alebo krvácanie. Príznakom prítomnosti stromálnych nádorov je ich schopnosť produkovať hormóny, ktoré môžu ovplyvniť vývin sekundárnych pohlavných znakov. U predpubertálnych detí je skorý nástup puberty hlavný príznak; bolesť brucha a zväčšenie dutiny bručnej sú tiež bežné. Adolescenti so stromálnymi nádormi môžu mať amenoreu, skôr ako predčasnú pubertu. Keď sa rakovina dostane do pokročilejšieho štádia, môže spôsobiť nahromadenie tekutiny v bruchu. Ak malignita nebola diagnostikovaná v čase, keď spôsobovala hromadenie vody v bruchu, je zvyčajne diagnostikovaná krátko po tom. Pokročilé typy rakoviny môžu tiež spôsobiť zväčšenie hmotnosti tkanív brušnej dutiny a lymfatických uzlín alebo vytekanie tekutiny z pleurálnej dutiny.

### Príznaky v neskoršom štádiu ochorenia

Narastajúca hmotnosť vnútorných orgánov môže spôsobovať bolesť, ak sa vyvinie vaječníková torzia. Zvyčajne sú tieto symptómy spôsobené masívnym tlakom na ostatné orgány nachádzajúce sa v dutine brušnej a panvovej alebo môžu byť spôsobené metastázami. Ak sa tieto príznaky začínajú vyskytovať častejšie alebo závažnejšie než zvyčajne, obzvlášť potom, čo sa tieto príznaky ešte nevyskytli, mala by sa zvážiť diagnóza rakovina vaječníkov. Metastázy môžu spôsobiť uzol sestry Márie Jozefy. Zriedkavo môžu teratómy spôsobiť rastový teratómový syndróm alebo peritoneálnu gliomatózu. Dospelí vo väčšine prípadov zaznamenajú menometroragiu (veľmi silné menštruačné krvácanie) a abnormálne vaginálne krvácanie po menopauze. Ďalšie bežné príznaky zahŕňajú hirsutizmus, bolesť brucha, virilizáciu a zväčšenie hmotnosti vedľajších orgánov.

Rizikové faktory
----------------

Veľká miera rizika vzniku rakoviny vaječníkov súvisí s množstvom ovulácií. Preto u žien, ktoré nemajú deti je vysoké riziko vzniku tohto ochorenia. Obezita a hormonálna substitučná liečba tiež toto riziko zvyšujú. 

Riziko vzniku rakoviny vaječníkov sa znižuje u žien s menším počtom menštruačných cyklov, tehotenstvom, tehotenstvom v skoršom veku, dojčením a orálnym užívaním antikoncepcie. Pozitívna rodinná anamnéza rakoviny vaječníkov je rizikový faktor vzniku tohto ochorenia. Toto riziko je redukované u žien, ktoré podstúpili podvazanie vajíčkovodov, chirurgické odstránenie vaječníkov alebo hysterektómiu. Ľudia s dedičnou nepolypovou rakovinou hrubého čreva a ľudia s genetickými abnormalitami génov BRCA-1 a BRCA-2 majú aj zvýšené riziko vzniku rakoviny vaječníkov.

Referencie
----------

1. 1 2 3   *Ovarian, Fallopian Tube, & Primary Peritoneal Cancer Prevention* [online]. National Cancer Institute, [cit. 2017-06-17]. Dostupné online. (po anglicky)
2. ↑   *What Is Cancer?* [online]. National Cancer Institute, [cit. 2017-06-17]. Dostupné online. (po anglicky)
3. 1 2 3 4   *Ovarian Epithelial, Fallopian Tube, Primary Peritoneal Cancer* [online]. National Cancer Institute, [cit. 2017-06-17]. Dostupné online. (po anglicky)
4. ↑  EBELL, Mark H.; CULP, MaryBeth B.; RADKE, Taylor J.. A Systematic Review of Symptoms for the Diagnosis of Ovarian Cancer. *American Journal of Preventive Medicine*, March 2016, roč. 50, čís. 3, s. 384–394. PMID: 26541098. Dostupné online [cit. 2017-06-17]. ISSN 1873-2607. DOI: 10.1016/j.amepre.2015.09.023.
5. ↑  RUDDON, Raymond. *Cancer Biology*. 4. vyd. [s.l.] : [s.n.]. ISBN 9780195175431.
6. ↑   *Treating advanced ovarian cancer | Ovarian cancer | Cancer Research UK* [online]. www.cancerresearchuk.org, [cit. 2017-06-17]. Dostupné online. (po anglicky)
7. 1 2 3 4 5 6 7   *IARC Publications Website - World Cancer Report 2014* [online]. publications.iarc.fr, [cit. 2017-06-17]. Dostupné online. (po anglicky)
8. 1 2   *Ovarian, Fallopian Tube, & Primary Peritoneal Cancer Prevention* [online]. National Cancer Institute, [cit. 2017-06-17]. Dostupné online. (po anglicky)
9. ↑  PIEK, Jurgen M. J.; DIEST, Paul J. van; VERHEIJEN, René H. M.. *Ovarian Cancer*. [s.l.] : Springer, New York, NY, 2008. DOI: 10.1007/978-0-387-68969-2\_7. Dostupné online. DOI:10.1007/978-0-387-68969-2\_7 S. 79–87. (po anglicky)
10. ↑  MOYER, Virginia A.. Screening for Ovarian Cancer: U.S. Preventive Services Task Force Reaffirmation Recommendation Statement. *Annals of Internal Medicine*, 2012-12-18, roč. 157, čís. 12. Dostupné online [cit. 2017-06-17]. ISSN 0003-4819. DOI: 10.7326/0003-4819-157-11-201212040-00539. (po anglicky)
11. ↑   *Cancer of the Ovary - Cancer Stat Facts* [online]. seer.cancer.gov, [cit. 2017-06-17]. Dostupné online. (po anglicky)
12. ↑  WANG, Haidong; NAGHAVI, Mohsen; ALLEN, Christine. Global, regional, and national life expectancy, all-cause mortality, and cause-specific mortality for 249 causes of death, 1980–2015: a systematic analysis for the Global Burden of Disease Study 2015. *The Lancet*, 2016-10-08, roč. 388, čís. 10053, s. 1459–1544. PMID: 27733281, 27733281. Dostupné online [cit. 2017-06-17]. ISSN 0140-6736. DOI: 10.1016/S0140-6736(16)31012-1. (English)
13. ↑  VOS, Theo; ALLEN, Christine; ARORA, Megha. Global, regional, and national incidence, prevalence, and years lived with disability for 310 diseases and injuries, 1990–2015: a systematic analysis for the Global Burden of Disease Study 2015. *The Lancet*, 2016-10-08, roč. 388, čís. 10053, s. 1545–1602. PMID: 27733282, 27733282. Dostupné online [cit. 2017-06-17]. ISSN 0140-6736. DOI: 10.1016/S0140-6736(16)31678-6. (English)
14. ↑   *What Are the Risk Factors for Ovarian Cancer* [online]. www.cancer.org, [cit. 2017-06-17]. Dostupné online.
15. 1 2 3 4 5 6  LONGO, FAUCI, KASPER, HAUSER, Dan, Anthony, Dennis, Stephen. *Harrison's Principles of Internal Medicine*. [s.l.] : [s.n.]. ISBN 978-0-07-174889-6.
16. 1 2  CDC. *Ovarian Cnacer* [online]. [Cit. 2017-06-17]. Dostupné online. (anglicky)
17. ↑  JAYSON, Gordon C.; KOHN, Elise C.; KITCHENER, Henry C.. Ovarian cancer. *The Lancet*, 2014-10-11, roč. 384, čís. 9951, s. 1376–1388. PMID: 24767708, 24767708. Dostupné online [cit. 2017-06-17]. ISSN 0140-6736. DOI: 10.1016/S0140-6736(13)62146-7. (anglicky)
18. 1 2 3  HOFFMAN, SCHORGE, BRADSHAW, HALVORSON, SCHAFFER, CORTON, Barbara, John, Karen, Lisa, Joseph, Marlene. *Williams Gynaecology*. 2. vyd. [s.l.] : [s.n.]. ISBN 978-0-07-171672-7.
19. ↑  DECHERNEY, NATHAN, GOODWIN, LAUFER, ROMAN, Alan, Lauren, Murphy, Neri, Ashley. *Pediatric and Adolescent Gynecology*. 11. vyd. [s.l.] : [s.n.]. ISBN 978-0071638562.
20. 1 2 3    [online]. www.dynamed.com, [cit. 2017-06-17]. Dostupné online.
21. ↑   *Symptoms of ovarian cancer | Ovarian cancer | Cancer Research UK* [online]. www.cancerresearchuk.org, [cit. 2017-06-17]. Dostupné online. (po anglicky)
22. ↑   *Elsevier: Article Locator* [online]. linkinghub.elsevier.com, [cit. 2017-06-17]. Dostupné online.